wickkiey/tamil-wikipedia-markdown huggingface dataset:
# சுமத்திரா நீர் மூஞ்சூறு


**சுமத்திரா நீர் மூஞ்சூறு** (*Sumatran water shrew*)*(சிமரோகலே சுமத்ரானா*) என்பது இந்தோனேசியாவின் மேற்கு சுமத்ராவின் பதங் மலைப்பகுதிகளில் மட்டுமே காணப்படும் சிவப்பு-பல் கொண்ட மூஞ்சூறு ஆகும். இதன் இயற்கை வாழிடமாக மான்ட்டேன் காடுகளில் உள்ள நீரோடைகள் ஆகும். இந்த இனம் ஒற்றை மாதிரியின் அடிப்படையில் அறியப்பட்டது. அந்த நாதிரியும் சேதப்படுத்தப்பட்டது. மேலும் இது பன்னாட்டு இயற்கைப் பாதுகாப்பு சங்கத்தின் செம்பட்டியலில் மிக அருகிய இனம் எனப் பட்டியலிடப்பட்டது..
# அழகிய நீர் மூஞ்சூறு


**அழகிய நீர் மூஞ்சூறு** (*Elegant water shrew*)(*நெக்டோகேல் எலிகன்சு)* எனும் மூஞ்சூறு சிற்றினம் பாலூட்டி வகுப்பில் சோரிசிடே குடும்பத்தில் சோரிசினே உட்குடும்பத்தினைச் சார்ந்தது. இது ***நெக்டோகேலே*** பேரினத்தினைச் சார்ந்த ஒரே ஒரு சிற்றினமாகும். இது இந்தியாவில் சிக்கிம் மாநிலத்திலும் சீனாவிலும் வாழ்கிறது. இது தென்கிழக்கு திபெத்தில் காணப்படுவதால் திபெத்து நீர் மூஞ்சூறு எனவும் அழைக்கப்படுகிறது.  

## வாழிடம்
நீர் மூஞ்சூறு என இதன் பொதுவான பெயர் குறிப்பிடுவது போல, *நெ. எலிகன்சு* தண்ணீர் அல்லது அதற்கு அருகில் வாழ்கின்றது. சீனா, திபெத், நேபாளம் போன்ற பகுதிகளில் சுத்தமான, மலையிலுள்ள நீரோடைகளில் இதைக் காணலாம். இந்த மூஞ்சூறு நீரிலும் நீரோடை படுக்கைகளிலும் வாழ்கிறது.  

## உடலமைப்பு
அழகிய நீர் மூஞ்சூறு மென்மையான, வெல்வெட்டி உரோமங்களைக் கொண்டுள்ளது. சிலேட்டு நிற உரோமங்கள், நீள வெள்ளை முடிகளுடன் கலந்து முதுகுப்பகுதியில் காணப்படுகிறது. மூஞ்சூறுவின் வயிற்றுப் பக்கமானது முதுகு பக்கம் போன்றனது, ஆனால் நீள வெள்ளை முடிகள் காணப்படுவதில்லை. இதனுடைய வண்ணம் இதன் வாழிட பின்னணியுடன் எளிதாக பொருந்து அமைகிறது. இதனுடைய அளவு ஒரு மூஞ்சூறுவின் அளவுகளில் பெரியது. இதன் தலை மற்றும் உடல் நீளம் 90-128 மி.மீ வரை இருக்கின்றது. அதன் வால் நீளம் மட்டும் 89-110 மி.மீ ஆகும்.  

## உணவு
*நெ. எலிகன்ஸ்* நீர்வாழ் உயிரினமாகும். இது உணவுக்காக நீச்சல் மற்றும் டைவிங்கிற்கு ஏற்ற தகவமைப்பினைப் பெற்றுள்ளது. இதன் பற்கள் சிறிய மீன்களை சாப்பிடுவதற்கு ஏற்ப அமைந்துள்ளன. இது சாப்பிடும் உணவுகளில் பூச்சிகள் மற்றும் இளம் உயிரிகள், ஓட்டுமீன்கள் மற்றும் சிறிய மீன்கள் அடங்கும்.
# சானி உதியார்


**சானி உதியார்** (Sani Udiyar) என்பது இந்தியாவின் உத்தராகண்டம் மாநிலத்தில் பாகேசுவர் மாவட்டத்தில் காந்தா வட்டத்தில் அமைந்துள்ள ஒரு ஊராகும். இது காந்தாவிலிருந்து 15 கிலோமீட்டர் (9.3 மைல்) தொலைவிலும், பாகேசுவரிலிருந்து 36 கிலோமீட்டர் (22 மைல்) இது அட்டவணை சாதியைச் சேர்ந்த மக்களின் கணிசமான மக்கள்தொகையைக் கொண்டுள்ளது.  

## நிலவியல்
பாகேசுவர் மாவட்டத்தின் நிர்வாக தலைமையகமான சானி உதியார் 29.77115 ° வடக்கிலும் 79.87059 ° கிழக்கிலும் அமைந்துள்ளது. இது சராசரி கடல் மட்டத்திலிருந்து 520 மீட்டர் (1,710 அடி) உயரத்தில் உள்ளது. கிராமத்தின் மொத்த புவியியல் பரப்பளவு 216.48 ஹெக்டேர் ஆகும்.  

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி கிராமத்தின் மொத்த மக்கள் தொகை 394 என்ற அளவில் இருக்கிறது. மொத்த மக்கள் தொகையில் அட்டவணை சாதியினர் 34.52% இருக்கின்றனர். கிராமத்தின் பாலின விகிதம் 1021, இது மாநில சராசரியான 963 ஐ விட அதிகமாகும். 0-6 வயதுடைய குழந்தைகளின் எண்ணிக்கை 66 ஆகும். இது கிராமத்தின் மொத்த மக்கள் தொகையில் 16.75% ஆகும். உத்தராகண்டம் மாநிலத்துடன் ஒப்பிடும்போது கிராமத்தில் அதிக கல்வியறிவு உள்ளது. 2011 ஆம் ஆண்டில், கிராமத்தின் கல்வியறிவு விகிதம் 89.33% ஆகவும், உத்தராகண்டம் 78.82% ஆகவும் இருந்தது.  

## போக்குவரத்து
உத்தராகண்டம் மாநிலம் மற்றும் வட இந்தியாவின் முக்கிய இடங்களுடன் கிராமம் சாலைகள் மூலம் நன்கு இணைக்கப்பட்டுள்ளது. பஸ் சேவைகள் வழங்கப்படுகின்றன உத்தரகண்ட் போக்குவரத்துக் கழகப் பேருந்துகள் மூலம் தில்லி, ஆனந்த் விஹார் போன்ற இடங்களுக்கு பேருந்து சேவைகளை வழங்குகிறது. வழக்கமான டாக்சிகள் காந்தாவிற்கும், மேலும் பாகேஸ்வர் மற்றும் சௌகோரி வரை கிடைக்கின்றன. பந்த்நகர் வானூர்தி நிலையம் குமாவுன் பகுதி முழுமைக்கும் முதன்மை விமான சேவையை வழங்குகிறது. தில்லியில் அமைந்துள்ள இந்திரா காந்தி பன்னாட்டு விமான நிலையம் அருகிலுள்ள சர்வதேச விமான நிலையமாகும். கத்கோடம் தொடர்வண்டி நிலையம் அருகிலுள்ள ரயில் நிலையமாகும்.
# நியோமைசு


பேரினம் ***நியோமைசு*** *(Neomys)* மூன்று ஐரோவாசிய நீர் மூஞ்சூறு சிற்றினங்களைக் கொண்ட ஒரு குழுவாக உள்ளது. இவை சோசிடிடே குடும்பத்தில் சோரிசினே உட்குடும்பத்தினைச் சார்ந்தவை. இந்த மூஞ்சூறு சிற்றினங்கள் ஐரோப்பாவின் பெரும்பகுதி மற்றும் வடக்கு ஆசியாவின் சில பகுதிகளிலும், துருக்கி மற்றும் ஈரானிலும் காணப்படுகின்றன. இதன் சிற்றினங்கள்:  

- யூரேசிய நீர் மூஞ்சூறு (*நியோமைசு ஃபோடியன்சு*) - (பென்னன்ட், 1771)
- *நியோமைசு அனோமலசு*-கப்ரேரா, 1907
- *நியோமைசு டெரெசு*- மில்லர், 1908
# சிலிம் ரிவர் போர்


## பின்புலம்

1941 டிசம்பர் 7-ஆம் தேதி சப்பானியப் படைகள் கிழக்கு மலாயா, கிளாந்தான், கோத்தா பாருவில் தரை இறங்கினர். அடுத்த நான்கு நாட்களில், அதாவது 1941 டிசம்பர் 11-ஆம் தேதி, தென் தாய்லாந்தில் இருந்து வடமேற்கு மலாயாவில் படை எடுத்தனர். பிரித்தானிய படைகள் தொடுத்த எதிர்ப்புகளை எல்லாம் தாண்டி மலாயா மேற்குக் கரையில் முன்னேறி வந்தனர். கிறித்துமசு தினத்திற்குள் சப்பானியர்கள் வடமேற்கு மலாயா முழுவதையும் கைப்பற்றி விட்டனர்.  

சப்பானியர்கள் மலாயாவுக்குள் அதிவேகமாகப் படை நடத்தி வருவதைப் பிரித்தானிய படைகளால் தடுத்து நிறுத்த முடியவில்லை. சப்பானியர்களுக்கு அதிகமான பாதிப்புகள் ஏற்படவில்லை. ஆனால் கம்பார் நகரத்திற்கு அருகே கோலா டிப்பாங் ஆற்றுப் பகுதியில் (Dipang River) மட்டுமே சப்பானியர்களுக்கு முதன் முறையாகத் தடை ஏற்பட்டது.  

### 5/2-வது பஞ்சாப் படையணி

மற்றும் ஒரு படையணி 5/2-வது பஞ்சாப் ரெஜிமென்ட் *(5/2nd Punjab Regiment).* இதுதான் கடைசியாக நின்ற எதிர்ப்பு அணி. இதுவும் எதிர்ப்பார்ப்புத் தயார் நிலையில் இருந்தது. இந்திய இராணுவத்தில் பஞ்சாப் படையணி பழைமையானது. 1922-ஆம் ஆண்டு உருவாக்கப் பட்டது.  

இதைப் போலவே இன்னோர் அணி 2-வது ஆர்கில் மற்றும் சதர்லேண்ட் ஹைலேண்டர்ஸ் *(2nd Argyll and Sutherland Highlanders).* இங்கிலாந்தில் இருந்து நேரடியாகக் களம் இறக்கப்பட்ட அணி. தற்காப்பு நிலையில் வைக்கப்பட்டது. ஆனால் இவர்களிடம் நிலையான பீரங்கி எதிர்ப்பு தடைகள் இல்லை. இவர்களைப் பாதுகாக்க சாலைத் தடுப்புகளும் இல்லை.  

துரோலாக் கிராமத்தில் இருந்து சிலிம் ரிவர் பாலம் வரையில் நீண்டு இருந்த பிரதான சாலையிலும்; இரயில் பாதையிலும் 28-வது கூர்கா படையினர் பரவலாக நிறுத்தி வைக்கப் பட்டனர். எந்தக் கட்டத்திலும் சிலிம் ரிவர் பாலம் தகர்த்து எறியப் படுவதற்கான தயார் நிலையில் இருந்தது.  

இந்திய இராணுவத்தின் 12-வது காலாட் படையின் எல்லாத் தடைகளையும் ஜப்பானியர்கள் மீறி முன்னேறி வரலாம். எதிர்பார்ப்புகள் இருந்தன. சிலிம் ரிவர் நகரத்தை நோக்கிப் படைகளை நகர்த்தலாம். வாய்ப்புகள் இருந்தன. அப்படி மீறி வந்தால் முன்னேற்பாடாகச் சிலிம் ரிவர் பாலத்தைத் தகர்த்து எறிவது என முடிவு செய்யப் பட்டது.
# 24 நறுமணம்

கண்டோனீயம் மூலிகை தேநீர், மருத்துவ நோக்கங்களுக்காகக் குடிக்கப்படுகிறது. இதன் பெயர் குறிப்பிடுவது போலப் பல வேறுபட்ட பொருட்களின் கலவை இந்த தேநீராகும். சுமார் 24 மருத்துவ குணமுள்ள பொருட்கள் இதில் காணப்படும். சிலவற்றில் 10 அல்லது 28 மேற்பட்ட கலவையும் கொண்டிருக்கலாம். சரியான கலவை வரைமுறையில்லாததால் தயாரிப்பாளருக்கு ஏற்ப இதில் கலந்துள்ள பொருட்கள் மாறுபடலாம்.  

தேநீர் சுவையில் ஓரளவு கசப்பானது. சீன மருத்துவத்தின்படி அதிகப்படியான 'ஈட் ஹே' அல்லது 'சூடான காற்று' கொண்ட ஒரு நபரால் பயன்படுத்தப்படலாம்.  

## சேர்க்கைப் பொருட்கள் (மாறுபடும்)

- முசுக்கொட்டை இலை (桑叶)
- சிவந்தி மலர் (菊花)
- ஜப்பானிய ஹனிசக்கிள் மலர் (金银花)
- மூங்கில் இலை (竹叶)
- மிளகுக்கீரை (薄荷)
- *இம்பெரட்டா* *சிலிண்ட்ரிகா* (茅根)
- லுஹான் குவோ (罗汉果)
- *அகஸ்டாச் ருகோசா* (藿香)
- *பெரில்லா ஃப்ரூட்ஸென்ஸ்* (紫苏)
- *எல்ஷோல்ட்ஸியா* (香薷)
- புளித்த சோயாபீன் (淡豆鼓)
- *கிளீஸ்டோகாலிக்ஸ் ஓபர்குலட்டஸ்* மலர் (水翁花)
- *மைக்ரோகோஸ் பானிகுலட்டா* இலை (布渣叶)
- *ஐலெக்ஸ் ரோட்டுண்டா* (救必应)
# குல்கந்து


**குல்கந்து** (*Gulkand*)**(குல்கண்ட்** அல்லது **குல்கண்டு**) என்பது இந்தோ-பெர்சியாவிலிருந்து வந்ததாக நம்பப்படும் உரோசா இதழ்களின் இனிமையைப் பாதுகாக்கும் முறையாகும். இந்த சொல்லானது பாரசீக மற்றும் அரபு வார்த்தையாகும். இது *குல்* (ரோஜா) மற்றும் *காண்ட்* (சர்க்கரை அல்லது இனிப்பு) எனப் பொருள்படும்.  

## தயாரிப்பு
பாரம்பரியமாக, டமாசுக் ரோஜாக்களைப் பயன்படுத்தி குல்கந்து தயாரிக்கப்படுகிறது. சீனா ரோஜா, பிரஞ்சு ரோஜா மற்றும் முட்டைக்கோஸ் ரோஜா ஆகியவை பயன்பாட்டில் உள்ள பிற பொதுவான ரோஜாக்கள் ஆகும். குல்கந்தானது சிறப்பான இளஞ்சிவப்பு ரோஜா இதழ்களைப் பயன்படுத்தித் தயாரிக்கப்படுகிறது. இந்த இதழ்கள் சர்க்கரையுடன் கலக்கப்படுவதால் குல்கந்து கிடைக்கின்றது.  

## மருத்துவத்தில் பயன்பாடு
குல்கந்து யுனானி மருத்துவ முறையில் குளிர்ச்சியூட்டும் ஊட்டமருந்தாக பயன்படுத்தப்படுகிறது. சோர்வு மற்றும் சோம்பலை எதிர்த்துப் போராடுவது, நினைவாற்றலை மேம்படுத்துதல் மற்றும் இரத்தத்தைச் சுத்திகரிப்பது உள்ளிட்டவற்றிற்குத் தீர்வாகக் குல்கந்து யுனானி மருத்துவ முறையில் பயன்படுத்தப்படுகிறது. தேசிய ஆயுர்வேத மருத்துவ நிறுவனம் குல்கந்தினை உட்கொள்வதால் கிடைக்கும் நன்மைகளைப் பட்டியல் இட்டு உள்ளது. அமில மிகை மற்றும் மாதவிடாய் வலி நிவாரணியாகச் செயல்படுகிறது.
# காளன்


**காளன்** (*Kaalan*)(  [kaːɭan]) என்பது தென்னிந்தியாவிலிருந்து வந்த ஒரு கேரள உணவாகும். இது தயிர், தேங்காய் *மற்றும் நேந்திரன்* (வாழைப்பழம்) அல்லது சேனைக்கிழங்கு பயன்படுத்தி தயார் செய்வது.  

இது மிகவும் அடர்த்தியானது. இது புளிச்சேரி எனப்படும் ஒத்த கறியிலிருந்து வேறுபடுகிறது. மேலும் இது அவியலைவிடப் புளிப்பானது. இதன் புளிப்புச் சுவை காரணமாக இதனை நீண்ட காலம் பயன்படுத்தலாம். கூடுதல் சுவைக்காக அதிக மிளகு மற்றும்/அல்லது மிளகாய் சேர்த்தும் தயாரிக்கப்படுகிறது.  

காளன் பொதுவாக சதயத்திருவிழாவின் போது விருந்தின் ஒரு பகுதியாகப் பரிமாறப்படுகிறது.
# ஆலப்புழா பசுமை ஏலக்காய்

**ஆலப்புழா பசுமை ஏலக்காய்** (*Alleppey Green Cardamom*) என்பது கேரளாவின் இடுக்கி மாவட்டத்தின் ஏலக்காய் மலைப்பகுதியில் வளர்க்கப்படும் பச்சை வகை உலர்ந்த ஏலக்காய் ஆகும்.  

ஆலப்புழா ஏலக்காய் என்று அழைக்கப்படுவதற்கு இது ஆலப்புழாவில் விளைவது மட்டும் காரணமல்ல. மாறாக ஆலப்புழா முந்தைய திருவாங்கூரில் ஏலக்காய் பதப்படுத்தப்பட்டு விற்பனை செய்யும் முக்கியத் தளமாக இருந்தது. 18ஆம் நூற்றாண்டில் திருவிதாங்கூர் மன்னர்கள் ஏலக்காயின் வர்த்தகம் மற்றும் ஏற்றுமதியில் அரசின் ஏகபோகத்தைக் கொண்டிருந்தனர். பிரித்தானியாவின் இந்தியப் பேரரசு, திருவிதாங்கூர்-டச்சுப் போர்களுடனான மன்னர்களுக்கிடையேயான புரிதல் , மார்த்தாண்டா வர்மரின் கீழ் பிரித்தானிய உதவியுடன் அதிகாரத்தைப் பலப்படுத்துதல் போன்றவை இத்தகைய ஏகபோகம் வரக் காரணமாக இருந்தன. இது திருவிதாங்கூர் மாநிலத்தில் உள்ள ஏலக்காயின் அனைத்து பொருட்களும் ஆலப்புலாவியில் உள்ள மாநில மண்டி மூலம் மட்டுமே விற்கப்பட்டது. திருவாங்கூரில் ஆலப்புழா முக்கிய துறைமுகமாக இருந்தது. இது ஆலப்புழாவில் ஏலக்காய் தரம் பிரித்தல் பதப்படுத்துதல் செயலாக்கத்திற்கு வழிவகுத்தது. இதன் விளைவாக இப்பகுதியிலிருந்து மிக உயர்ந்த தரமாக உற்பத்தி செய்யப்பட்ட ஏலக்காய் *ஆலப்புழா பசுமை ஏலக்காய்* என்று பெயர் பெற்றது*.* கொச்சி சந்தை மற்றும் துறைமுகத்தின் எழுச்சி, ஆலப்புழா முக்கிய ஏற்றுமதி சந்தையாக மாறியது. சிறந்த செயலாக்க வசதிகள், ஏராளமான மூலப்பொருட்கள், திறமையான உழைப்பாளர்கள் மற்றும் அதனுடன் தொடர்புடைய உள்கட்டமைப்பு போன்றவற்றின் வளர்ச்சி, ஆலப்புழையினை முக்கிய சந்தைத் துறைமுகமாக மாற்றியது.  

ஆலப்புழா ஏலக்காய் ஒரு தனித்துவமான தரமுடையது. இது சூளையில் உலர்த்தப்பட்டது. உயர்ந்த மனம், தரம், பச்சை நிறத்தின் சீரான தோற்றம் மற்றும் மூன்று மூலை ரிப்பட் தோற்றம் கொண்டது.  

## புவியியல் அறிகுறி உரிமைகள்
ஆலப்புழா பசுமை ஏலக்காய் 2005ஆம் ஆண்டில் புவிசார் குறியீடு அந்தஸ்தைப் பெற்றது.
# ராஜன் சர்மா


**ராஜன் சர்மா** (*Rajan Sarma*) என்பவர் 1980 களில் தீவிரமாக செயல்பட்ட தமிழ் திரைப்பட மற்றும் தொலைக்காட்சி தொடர் இயக்குநர் ஆவார். .  

## படைப்புகள்

### படங்கள்

- யாரோ அழைக்கிறார்கள் என்னை
- *கையோடு கை*
- *தொண்டன்*

### தொடர்கள்

- தரையில் இறங்கும் விமானங்கள்
- புந்தரில் கனவுகல்
- இன்னலேடே ஆல்கர் (மலையாளம்)
- தமிழக இசைமகன்கள்
- காவேரி
- வளர்ப்பு மகள்
- விடியல் வரும்
- பெண்ணல்ல தேவதை
- காடுகள்
- காயதிரி மந்திரம்

### இசை

- சங்கீதா மங்கல்
- ராகரோக்

### தொலை படங்கள்

- கொல் அல்லது கொல்லப்படு
- கொல்லவா கொஞ்சவா
- காதல். காம்
# சாந்தி வில்லியம்ஸ்


**சாந்தி வில்லியம்ஸ்** (*Shanthi Williams*) என்பவர் ஒரு இந்திய திரைப்பட மற்றும் தொலைக்காட்சி நடிகை ஆவார். இவர் பல்வேறு தமிழ், மலையாளத் திரைப்படங்கள் மற்றும் தொடர்களில் துணை வேடங்களில் நடித்துள்ளார்.  

## தொழில்
சாந்தி தனது 12 வயதில் குழந்தை நட்சத்திரமாக நடிப்புத் தொழிலுக்கு வந்தார். சாந்தி 1970 இல் *வியட்நாம் வீடு* படத்திலிருந்து நடிக்கத் தொடங்கினார். இவர் 1999 முதல் தொலைக்காட்சி தொடர்களில் நடிக்கத் தொடங்கினார். தொடர்களில் இரண்டாவது முன்னணி பாத்திரம் மற்றும் துணை வேடங்களில் நடித்தார். மெட்டி ஒலி என்ற தொடரில் கட்டுப்பாடுமிக்க தாயாக நடித்ததற்காக இவர் மிகவும் பிரபலமானவர்.  

தமிழரசுவின் தாயாக தென்றலில் நடித்ததற்காக இயக்குநர் கே பாலச்சந்தரிடம் சிறந்த எதிர்மறை பாத்திர நடிகைக்கான விருதைப் பெற்றார். இவருக்கு இயக்குநர் மூலம் எதிர்மறை கதாபாத்திரத்தில் சிறந்த நடிகைக்கான விருது வழங்கப்பட்டது.  

## தனிப்பட்ட வாழ்க்கை
சாந்தி வில்லியம்ஸ் மலையாளி பெற்றோருக்கு தமிழ்நாட்டின் கோயம்புத்தூரில் பிறந்தார். இவர் 1979 இல் மலையாளியான ஒளிப்பதிவாளர் ஜே. வில்லியம்சை மணந்தார் இவர்களுக்கு 4 குழந்தைகள் பிறந்தனர்.  
|-  
|2018–2019  
|தேனம் வயம்பம்  
|முல்லசேரி பகீரதி  
|சூர்யா தொலைக்காட்சி  
|மலையாளம்  
|-  
|2018  
|குட்டீஸ்  
|கன்னியம்மாள்  
|போகோ  
| |தமிழ்  
|-  
| |2019  
|அழகு  
|சுதா, பூர்ணா, மாதனின் பாட்டி  
| |சன் தொலைக்காட்சி  
|-  
|கண்மணி  
|தமிழ்செல்வி  
|-  
|2019 – தற்போது  
|சந்திரலேகா  
|மீனாட்சி  
|-  
|2019  
|பூவே செம்பூவே  
|காந்திமதி  
|கலைஞர் தொலைக்காட்சி  
|-  
|2019 – 2020  
|ராஜாமகள்  
|காஞ்சனா  
|ஜீ தமிழ்  
|-  
|2020 – தற்போது  
|செந்தூரப்பூவே  
|ராஜலட்சுமி  
|விஜய் தொலைக்காட்சி  
|-  
|2020  
|மகராசி  
|மீனாட்சி  
|சன் தொலைக்காட்சி  
|சிறப்புத் தோற்றம்  
|-  
|}
# சசனிசிகி


**சசனிசிகி** (*Sasanishiki*) என்பது ஜப்பானின் செண்டாய் மாகாண ஜப்பானிய அரிசி ஆகும்.  

1963ஆம் ஆண்டில் ஜப்பானில் மியாகி மாகாணத்தில் உள்ள ஃபுருகாவா வேளாண் பரிசோதனை நிலையத்தில் ஹட்சுனிஷிகி மற்றும் சசாஷிகுரே ஆகியவற்றின் கலப்பினமாக சசனிஷிகி உருவாக்கப்பட்டது. இந்த குறிப்பிட்ட வகையான ஜப்பானிய அரிசியின் தனித்துவமான அம்சம், குளிர்ச்சியின் போதும் தன்னுடைய சுவையில் மாற்றமின்றி காணப்படும். இந்தப் பண்பு சுசிக்கு ஏற்றது. ஜப்பானில் உள்ள சில சுசி உணவகங்கள் இந்த அரிசியைப் பயன்படுத்துவதை விளம்பரப்படுத்துகின்றன.
# பெ. மகாலிங்கம்


**பெ. மகாலிங்கம்** (*P. Mahalingam*) இந்தியாவைச் சேர்ந்த ஓர் அரசியல்வாதியாவார். வி. பெ. நாகை மாலி என்ற பெயராலும் இவர் அழைக்கப்படுகிறார்.  
தமிழ்நாட்டின் முன்னாள் சட்டமன்ற உறுப்பினராக இருந்தார். இவர் 2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இந்திய பொதுவுடமைக் கட்சியின் மார்க்சியப் பிரிவு வேட்பாளராகப் கீழ்வேலூர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு தேர்தலில் தோல்வியடைந்த இவர் 2021 ஆம் ஆண்டு நடைபெற்ற தேர்தலில் இவர் வெற்றி பெற்றார்.
# சிந்தூரி


**சிந்தூரி** (*Sindhuri*) என்பவர் ஒரு இந்திய நடிகை ஆவார். இவர் குறிப்பாக தமிழ், தெலுங்கு, மலையாளத் திரைப்படங்களில் பணியாற்றி வருகிறார். *பாய்ஸ்* (2003) திரைப்படத்தில் அறிமுகமான பிறகு, *சூப்பர் டா* (2004), *குண்டம்மா காரி மனவாடு* (2007) உள்ளிட்ட படங்களில் நடித்துள்ளார்.  

## தொழில்
சிந்தூரி தனது நடிப்பு வாழ்க்கையை ஷங்கரின் *பாய்ஸ்* (2003) படத்தில் துணை வேடத்தில் நடித்ததன் வழியாக தொடங்கினார். அதில் இவர் ஜெனிலியாவின் நான்கு தோழிகளில் ஒருவராக நடித்தார். இதன்பிறகு மும்தாஜின் தயாரிப்பில் வெளியான *தத்தி தாவுது மனசு* (2003), *என்னவோ புடிச்சிருக்கு* (2004) போன்ற படங்களில் முன்னணி வேடங்களில் நடிக்க வாய்ப்பைப் பெற்றார். இரண்டு படங்களும் குறைந்த வரவேற்பையே பெற்றன. கிராமத்து பெண் மற்றும் கல்லூரி மாணவி என மாறுபட்ட வேடங்களில் நடித்திருந்தாலும், சிந்துரியால் பெரிய படங்களில் பணியாற்றும் வாய்ப்பை பெற முடியவில்லை. இவரது பிந்தைய படங்களான *சூப்பர் டா* (2004) மற்றும் *நிறம்* ஆகியவையும் இவரை ஒரு முன்னணி நடிகையாக நிலைநிறுத்தத் தவறிவிட்டன. இந்த காலகட்டத்தில் இவர் *உணர்ச்சிகள்*  
(2006) படத்திலும் நடித்தார். ஆனால் இறுதியில் அக்காட்சிகள் படத்தில் இடம்பெறவில்லை. அதே நேரத்தில் இவர் நடித்த கண்ணமாபேட்டை மற்றும் வசீகரனுக்கு ஜோடியாக *பூக்கள்* உள்ளிட்ட பிற படங்கள் தயாரிப்புப் பணியின்போது இடையில் நிறுத்தப்பட்டன.  

இயக்குநர் அலிக்கு ஜோடியாக தெலுங்கு நகைச்சுவை வெற்றிப் படமான *குண்டம்மா காரி மனவாடு* (2007) படத்தில் நடித்தார். இந்த படம் முன்னணி பாத்திரத்தில் நடித்த இவருக்கு மிகப்பெரிய வெற்றியைத் தந்தது. இவர் மலையாளத் திரையுலகிலும் நுழைந்தார், *ஷாம்பு*, முதலில் 2004 இல் படமாக்கப்பட்டது, 2008 இல் திரையரங்குகளில் வெளியிடப்பட்டது. 2008 திசம்பரில், சிந்துரி தமிழ் படங்களில் அதிகமான படங்களில் நடிக்க ஆர்வுமுள்ளதை வெளிப்படுத்தினார் மேலும் கவர்ச்சியான ஒளிப்படப்பிடிப்புகளில் கலந்துகொண்டார். அதே நேரத்தில் குத்தாட்ட பாடல்களில் இடம்பெறுவதற்கான ஆர்வத்தையும் வெளிப்படுத்தினார்.  

## திரைப்படவியல்
| 2003 | *பாய்ஸ்* | அங்கிதா | தமிழ் |  |
| --- | --- | --- | --- | --- |
| *தத்தி தாவுது மனசு* | அமுதா | தமிழ் |  |  |
| 2004 | *என்னவோ புடிச்சிருக்கு* | சங்கீதா | தமிழ் |  |
| *சூப்பர் டா* | மீனாட்சி | தமிழ் |  |  |
| 2007 | *குண்டம்மா காரி மனவாடு* | மகாலட்சுமி | தெலுங்கு |  |
| *நிறம்* | ஸ்வேதா | தமிழ் |  |  |
| 2008 | *ஷம்பு* | அபர்ணா | மலையாளம் |  |
| 2013 | *காதல் கிளுகிளுப்பு* | உமா மகேஸ்வரி | தமிழ் |  |
| 2019 | *பூமராங்* | சக்தியின் நண்பர் | தமிழ் |  |
| 2019 | *எனை நோக்கி பாயும் தோட்டா* | சரண்யா | தமிழ் | } |
# மனோசித்ரா


**மனோசித்ரா** (*Manochitra*, பிறப்பு 5 மார்ச் 1995) என்பவர் ஒரு இந்திய திரைப்பட நடிகை ஆவார். இவர் தமிழ், மலையாளம், தெலுங்கு படங்களில் நடித்துள்ளார்.  

## தொழில்
மனோசத்ரா *இன்னொருவன்* (2009) படத்தின் வழியாக *மனோஹா* என்ற திரைப் பெயரில் அறிமுகமானார். பின்னர் காஞ்சீபுரம் காமாட்சி கோவிலில் இயக்குநர் மீரா கதிரவனை சந்தித்தார். அவர் தனது அடுத்த படத்தில் ஜெய் ஜோடியாக நடிக்கும்படி கேட்டுக்கொண்டார். *அவள் பெயர் தமிழரசி* படத்தில் இவர் முதன்மை வேடத்தில் நடித்தபோது, இயக்குநர் மீரா கதிரவன் நடிகையை நேர்காணல்களைத் தவிர்க்கும்படி கேட்டுக் கொண்டார், மேலும் படத்தின் இசை வெளியீடு வரை நாயகி குறித்த ரகசியத்தை தக்க வைத்துக் கொள்ளும் விதமாக விளம்பர நிகழ்வுகளில் இருந்து விலகி இருக்க வேண்டும் என்றார். இவர் அப்படத்தில் நந்தகி என்று குறிப்பிடப்பட்டார். இந்த படம் வணிக ரீதியாக சராசரி வசூலை ஈட்டியது. ஆனால் விமர்சன ரீதியாக பாராட்டைப் பெற்றது. மேலும் இவர் சிறந்த அறிமுக நடிகைக்கான விஜய் விருதுக்கு பரிந்துரைக்கப்பட்டார் . இவர் பின்னர் தனது இயற் பெயரான மனோச்சித்ரா என்ற பெயரையே தன் திரைப் பெயராக மாற்றிக்கொண்டார். இதன் பிறகு விரைவில் அறிமுக இயக்குநர் கணேசின் *தாண்டவக்கோனே* மற்றும் ஆனந்த கண்ணனுக்கு ஜோடியாக ஆர்.பாலுவின் இத்தனை *நாள் எங்கிருந்தாய்* போன்ற படங்களில் பணிபுரியத் தொடங்கினார். இருப்பினும், இந்த படங்கள் வெளியிடப்படவில்லை. படங்கள் தயாரிப்பு நிலையிலேயே நின்றுவிட்டன. தயாரிப்பாளரின் நிதி சிக்கலால், விமலுடன் நடித்த *கலிங்கத்துப் பரணி* என்ற மற்றொரு படமும் தயாரிப்பில் பாதியிலேயே நிறுத்தப்பட்டது.  

2012 ஆம் ஆண்டில், சீனு இராமசாமியின் *நீர்ப்பறவை* படத்தில் மனோச்சித்ரா துணை வேடத்தில் நடித்தார். 2014 ஆம் ஆண்டில், பிரசன்னா மற்றும் விமலுடன் இணைந்து *நேற்று இன்று* படத்தில் நடித்தார். மேலும் சிவா இயக்கிய அதிரடி படமான *வீரம்* படத்திலும் நடித்தார். மனோச்சித்ரா தெலுங்கு திரையுலகில் *மல்லிகாடு மேரேஜ் புரேகு* (2014) மூலம் அறிமுகமானார். அதில் இவர் மேகா ஸ்ரீகாந்த்துக்கு ஜோடியாகவும், மலையாள படத்தில் *பியானிஸ்ட்* (2014) படத்தில் நாயகியாக நடித்தார். மனோச்சித்ரா பின்னர் *பியானிஸ்ட்டின்* மறு ஆக்கமான *ஓரு வானவில் போலே*, படம் மற்றும் தெலுங்குத் திரைப்படமான *நட்டு கோடி ஆகியவற்றில்* நடிக்க ஒப்பந்தமானார். இரண்டு படங்களும் அறியப்படாத காரணங்களால் வெளியாகவில்லை. 2016 ஆம் ஆண்டில், *அந்தமான்* (2016) படத்தில் ரிச்சர்ட் ரிசிக்கு ஜோடியாக நடித்தார்.  

## திரைப்படவியல்

- *குறிப்பில் ஏதும் குறிப்பிடப்படாத, எல்லா படங்களும் தமிழ் படங்களாகும்.*

| 2009 | *இன்னொருவன்* | கவிநயா | மனோகா என குறிப்பிடப்பட்டுள்ளது |
| --- | --- | --- | --- |
| 2010 | *அவள் பெயர் தமிழரசி* | தமிழரசி | நந்தகி என குறிப்பிடப்பட்டுள்ளது
பரிந்துரை, சிறந்த அறிமுக நடிகைக்கான விஜய் விருது |
| 2012 | *நீர்ப்பறவை* | அண்ணாச்சியின் சகோதரி |  |
| 2014 | *வீரம்* | அனிதா |  |
| 2014 | *மல்லிகாடு மேரேஜ் புரோவு* | மது | தெலுங்கு படம் |
| 2014 | *பியானிஸ்ட்* | நைலா | மலையாள படம் |
| 2014 | *நேற்று இன்று* | தாமினி |  |
| 2016 | *அந்தமான்* | திவ்யா |  |
| டி.பி.ஏ. | *புதிய முகம்* |  |  |
| டி.பி.ஏ. | *ரூம்* |  |  |
| டி.பி.ஏ. | *தண்டகன்* | } |  |
# பேராங்


**பேராங்** (*Behrang*) என்பது மலேசியா, பேராக் மாநிலத்தில், முவாலிம் மாவட்டத்தில் உள்ள ஒரு நகரம். கோலாலம்பூர் மாநகரத்தில் இருந்து 87 கி.மீ.; ஈப்போ மாநகரத்தில் இருந்து 118 கி.மீ. தொலைவில் அமைந்து உள்ள நகரம்.  

பேராங் நகரத்திற்கு அருகில் 10 கி.மீ. தொலைவில் தஞ்சோங் மாலிம் நகரம் உள்ளது. அதற்கும் அடுத்து 13 கி.மீ. தொலைவில் சிலிம் ரீவர் நகரம் உள்ளது.  

பேராங் நகரத்திற்கு மிக அருகில் உள்ள இடங்கள் பேராங் உலு (Behrang Ulu); பேராங் ஸ்டேசன் (Behrang Stesen); கம்போங் கெலாவார் (Kampung Kelawar). பேராங் உலு பகுதியில் புகழ்பெற்ற நீர் அருவி உள்ளது. அதன் பெயர் சுங்கை பில் நீர் அருவி (Sungai Bil Waterfall). உள்ளூர் மக்களுக்கு மட்டும் அல்ல. நாடளவில் அனைவருக்கும் தெரிந்த இடமாகும்.  

## பொது

சுங்கை பில் நீர் அருவி பச்சைக் காட்டுக்குள் சற்று தொலைதூரத்தில் உள்ளது. நடந்தே செல்லலாம். ஒற்றையடிப் பாதைகளைப் போட்டு வைத்து இருக்கிறார்கள். குளிர்ந்த நதி. குளிர்ந்த நீர். கண்ணுக்கு இனிய இயற்கைக் காட்சிகள். பச்சைப் பசேல் வண்ணங்களைப் பார்த்து ரசித்துக் கொண்டே ஓய்வு எடுப்பதற்கு நல்ல இடம்.  

## பேராங் ரீவர் தமிழ்ப்பள்ளி

பேராங்கில் ஒரு தமிழ்ப்பள்ளி இருந்தது. பேராங் ரீவர் தோட்டத் தமிழ்ப்பள்ளி. ஒரு காலக் கட்டத்தில் 12 மாணவர்களோடு அதன் எதிர்காலத்தை தொலைத்துக் கொண்டிருந்தது. இப்போது பண்டார் பேராங்கிற்கு இடம் பெயர்ந்து புது உருமாற்றத்துடன் புதுப் பொலிவுடன் மிளிர்கின்றது.  

பேராங் ரீவர் தமிழ்ப்பள்ளி மாநில ரீதியிலும்; தேசிய நிலையிலும்; அனைத்துல நிலையிலும் பல்வேறு சாதனைகளை தொடர்ந்து படைத்து வருகிறது. 2017-ஆம் ஆண்டு இந்தப் பள்ளியிலேயே ஒரு பாலர் பள்ளி அமைக்கும் அனுமதியைக் கல்வி அமைச்சு வழங்கியது.
# மத்திய தரைக்கடல் நீர் மூஞ்சூறு


**மத்திய தரைக்கடல்**, **தெற்கு** அல்லது **மில்லரின் நீர் மூஞ்சூறு** (*Mediterranean water shrew*)(*நியோமிசு அனோமலசு*) என்பது சொரிசிடே குடும்பத்தில் உள்ள பாலூட்டி இனமாகும்.  

## பரவல்
இந்த மூஞ்சூறு அல்பேனியா, ஆஸ்திரியா, பெல்ஜியம், போசுனியா எர்செகோவினா, பல்காரியா, குரோவாசியா, செக் குடியரசு, பிரான்சு, ஜெர்மனி, கிரேக்கம், அங்கேரி, ஈரான், இத்தாலி, லீக்கின்ஸ்டைன், லித்துவேனியா, மொண்டெனேகுரோ, வடக்கு மக்கெதோனியா, போலந்து, போர்த்துக்கல், உருமேனியா, செர்பியா, சிலோவாக்கியா, சுலோவீனியா, எசுப்பானியா, சுவிட்சர்லாந்து, துருக்கி, உக்ரைன் உள்ளிட்ட நாடுகளில் காணப்படுகிறது .  

## உணவுப் பழக்கம்
இது முக்கியமாக நீர் நிலவாழ்வன, சிறிய மீன்கள் முதலியவற்றை உணவாக உட்கொள்கிறது. பூச்சிகள் மற்றும் புழுக்களையும் உண்ணுகின்றன. இதன் உடலமைப்பு காரணமாக உடல் வெப்பத்தை மிக விரைவாக இழப்பதால், ஒவ்வொரு நாளும் இதன் உடல் எடையில் இரண்டு அல்லது மூன்று மடங்கு சாப்பிட வேண்டும்.
# செந்தொண்டை ஈப்பிடிப்பான்


**செந்தொண்டை ஈப்பிடிப்பான்** அல்லது **தைகா ஈப்பிடிப்பான்** [Taiga flycatcher (*பைசெடுலா அல்பிசிலா*)] என்பது தொல்லுலக ஈப்பிடிப்பான் குடும்பத்தினைச் சேர்ந்த ஒரு வலசை போகும் குருவி ஆகும். இக்குருவியினம் சைபீரிய தைகா காடுகள் தொடங்கி காம்சட்கா தீபகற்பம் வரையிலும் மங்கோலியாவிலும் இனப்பெருக்கம் செய்கின்றது. இது இந்தியா, வங்கதேசம், மியான்மர், தாய்லாந்து, கம்போடியா உள்ளிட்ட தென்கிழக்கு ஆசிய நாடுகளுக்கும் மழைக்காலத்தில் வலசை போகின்றது. இந்தியாவின் மேற்குப் பகுதிகளிலும் வட, வடகிழக்குப் பகுதிகளிலும் இக்குருவியைக் காணலாம்; தமிழ்நாட்டில் அரிதாகவே காணப்படுப்படுகிறது.  

## உடலமைப்பும் அடையாளமும்
- உடல் நீளம் 11.5 செ. மீ. முதல் 12.5 செ. மீ. வரை நீளம் இருக்கும்; பழுப்பு நிற உடலும் வெண்ணிற அடிப்பகுதியும் கொண்டது.
- வாலின் மேற்பகுதி கருப்பாகவும் ஓரமும் அடிப்பகுதியும் வெண்மையாகவும் இருக்கும்.
- ஈப்பிடிப்பான்களுக்கே உரித்தான பெரிய கண்ணும் அதைச் சுற்றி வெண்ணிற வளையமும் உண்டு; கருத்த, சிறிய அலகினைக் கொண்டது.
- ஆண் குருவியின் தொண்டைப் பகுதியில் உள்ள செம்மஞ்சள் (ஆரஞ்சு) திட்டும் தலைப்பகுதியின் நீலம் கலந்த சாம்பல் நிறமும் இதை எளிதில் அடையாளம் காண உதவும்.

## கள இயல்புகள்
செந்தொண்டை ஈப்பிடிப்பானை மரங்கள் அடர்ந்த தோட்டங்களிலும் காடுகளிலும் காணலாம். பறக்கும் போதே இவை, இரையைப் பிடிப்பதும் இலைகளில் புழுக்களைத் தேடும் போது கதிர்குருவிகளைப் போன்ற செயல்பாட்டினையும் கொண்டது. மரங்களில் உள்ள பொந்துகளில் 4 முதல் 7 முட்டைகள் வரை இடும். மரங்களை வெட்டி காடுகளை அழிப்பதால் இவ்வினத்திற்கு ஆபத்து ஏற்படுகின்றது.  

## குரல்
*ட்ர்ர்ர்* (*trrr*...) என்றும் அழுத்தமான *டிக்* ... *டிக்* ... என்றும் குரலெழுப்பும்; குரல் உயர் சுருதியில் அதிர்வொலியாக இருக்கும்.  

## படத் தொகுப்பு
# எண்ணிம மீன் நூலகம்

**எண்ணிம மீன் நூலகம்** (*Digital Fish Library*)(டி.எஃப்.எல்) என்பது கலிபோர்னியா பல்கலைக்கழக (சான் டியாகோ) திட்டமாகும். இது தேசிய அறிவியல் அறக்கட்டளையின் (என்.எஸ்.எஃப்) உயிரியல் உள்கட்டமைப்பு முயற்சி (டி.பி.ஐ) நிதியளிப்பில் செயல்படுத்தப்படுகிறது. காந்த அதிர்வு அலை வரைவு (எம்ஆர்ஐ) மூலம் பெறப்பட்ட மீன்களின் உள் மற்றும் வெளிப்புற உடற்கூறியலின் இருபரிமாணம் மற்றும் முப்பரிமாண காட்சிகளை உருவாக்கி இணையத்தில் கிடைக்கச் செய்கிறது.  

யு.சி சான் டியாகோவில் வினைசார் காந்த ஒத்ததிர்வு வரைவு (சி.எஃப்.எம்.ஆர்.ஐ) பலவகை பயணர் வசதி மையத்தில் வைக்கப்பட்டுள்ள உயர் தெளிவுத்திறன் கொண்ட காந்த அதிர்வு அலைவரைவியினைப் பயன்படுத்தி எண்ணிம மீன் நூலகத்திற்கான தகவல்கள் உருவாக்கப்படுகின்றன. இந்த கருவிகள் விலங்கு திசுக்களின் முப்பரிமாண படங்களை எடுக்கக் காந்தப்புலங்களைப் பயன்படுத்துகின்றன. ஆராய்ச்சியாளர்கள் இவற்றின் பாதிப்பு ஏதுமில்லாமல் காட்சிகளைக் காண அனுமதிக்கிறது. மேலும் காட்சிகளின் முப்பரிமாண உடற்கூறியல் அளவையும் விவரிக்கிறது. இசுகிரிப்சு சமுத்திரவியல் நிறுவனம் (SIO) நிறுவனத்திடமிருந்து பெறப்பட்ட மீன்களின் படங்களை யு.சி. சான் டியாகோவின் அறிவியல் கணக்கீட்டு மையத்தின் (சி.எஸ்.சி.ஐ) ஊழியர்கள் படியெடுக்கின்றனர்.  

பிப்ரவரி 2010ஆம் ஆண்டு நிலவரப்படி, எண்ணிம மீன் நூலகத்தில் ஐந்து வகை மீன்களை உள்ளடக்கிய கிட்டத்தட்ட 300 சிற்றினங்கள் உள்ளன. இவை 5 வகுப்பில் 60 வரிசையில் 56 வரிசைகளும், நெல்சன், 2006ல் விவரித்த 521 மீன் குடும்பங்களில் 200 க்கும் மேற்பட்டவை உள்ளன. எண்ணிம மீன் நூலகத்தின் படங்கள் பல சக மதிப்பாய்வு செய்யப்பட்ட அறிவியல் ஆய்வுகளுக்களிலும் ஆய்வுக் கட்டுரைத் தொகுப்பிலும் பங்களித்துள்ளது.  

எண்ணிம மீன் நூலகப் பணிகள் குறித்து இரண்டு தேசிய புவியியல் ஆவணப்படங்கள் ஊடகங்களில் வெளி வந்துள்ளன. *காந்த நேவிகேட்டர்* மற்றும் *அல்டிமேட் சுறா*.
# மிகச்சிறிய மீன்கள் பட்டியல்

உலகின் **மிகச்சிறிய மீன்கள்** (List of smallest fish) அவற்றின் அளவினைப் பயன்படுத்திப் பட்டியலிடப்பட்டுள்ளன.  

முதிர்ச்சியடைந்த மீன்களின் குறைந்தபட்ச நிலையான நீளத்தின் அடிப்படையில் சில மீன்கள் பட்டியலிடப்பட்டன. அவற்றில் *இந்தோனேசிய மீச்சிறு கெண்டை* *பேடோசிப்ரிஸ் புரோஜெனெடிகா* பெண் மீன் நீளமுடையது. சிறிய இனத்தின் பெரும்பான்மையான அதிகபட்ச அளவு (பெரும்பாலும் மீன்களில் பயன்படுத்தப்படும் ஒரு அளவீடு), அடிப்படையில் *பெடோசைப்ரிசு புரோகெனெடிகா*, குள்ள பிக்மி கோபி *(பாண்டகா பிக்மேயே),* சின்ன குள்ள கோபி *(டிரைமோடாம் நானசு)* மற்றும் தடித்த சிசுமீன் *(சிண்டேலிரியா பிரேவிபின்குயிசு)* முதலியன அதிக நீளத்தில் அறியப்படவில்லை. மற்றும் இரண்டு *லெப்டோபிலிப்னியன்*  
|-  
| *லெப்டோபிலிப்னியன் புசிலசு*  
| எலியோட்ரிடே  
| ?  
| , ஆண் மற்றும் பெண் மீன் அதிக நீளமுடையது  
| *சிண்டிலேரியா ப்ரெவிபிங்குயிசு*  
| கோபிடே  
| , ஆண்  
|}
# மேற்கோள் மதிப்பெண்

ஒரு சகமதிப்பாய்வு ஆய்வு இதழின் **மேற்கோள் மதிப்பெண்** (*CiteScore*) என்பது அந்த இதழில் வெளியிடப்பட்ட சமீபத்திய கட்டுரைகளுக்கு ஆண்டு சராசரி மேற்கோள்களின் எண்ணிக்கையைப் பிரதிபலிக்கும் மதிப்பாகும். இந்த ஆய்விதழ் மதிப்பீடானது பொதுவாகப் பயன்படுத்தப்படும் ஆய்விதழ் மேற்கோள் அறிக்கை தாக்கக் காரணிகளுக்கு மாற்றாக எல்செவியரால் திச  
திசம்பர் 2016-ல் தொடங்கப்பட்டது (கிளாரிவேட் கணக்கிடுகிறது). மேற்கோள் மதிப்பெண் இசுகோபசு தரவுத்தளத்தில் பதிவு செய்யப்பட்ட மேற்கோள்களை அடிப்படையாகக் கொண்டது. மேலும் இந்த மேற்கோள்கள் முந்தைய நான்கு ஆண்டுகளில் வெளியிடப்பட்ட ஆய்வுக் கட்டுரைகளுக்குச் சேகரிக்கப்படுகின்றன.  

## கணக்கீடு
எந்தவொரு குறிப்பிட்ட வருடத்திலும், ஒரு ஆய்விதழின் மேற்கோள் மதிப்பெண் என்பது அந்த ஆண்டு மற்றும் முந்தைய 3 ஆண்டுகளில் பெறப்பட்ட மேற்கோள்களின் எண்ணிக்கை, அந்த காலகட்டத்தில் (நான்கு ஆண்டுகள்) ஆய்விதழில் வெளியிடப்பட்ட ஆவணங்களின் மொத்த எண்ணிக்கையால் (கட்டுரைகள், பத்திரிகையின் மதிப்புரைகள், மாநாட்டு ஆவணங்கள், புத்தக அத்தியாயங்கள் மற்றும் தரவு ஆவணங்கள்) வகுத்துப் பெறப்படுகிறது.  
<math display="block">\text{CS}_{2019} = {\text{Citations}_{2019} + \text{Citations}_{2018} + \text{Citations}_{2017} + \text{Citations}_{2016} \over \text{Publications}_{2019} + \text{Publications}_{2018} + \text{Publications}_{2017} + \text{Publications}_{2016}} = {243894 \over 4786 } = 51.0</math>எல்லா தரவுகளும் முழுமையாகக் கிடைத்தபோது, 2018ஆம் ஆண்டில் 2017 மேற்கோள் மதிப்பெண் முதலில் அறிவிக்கப்பட்டது என்பதை நினைவில் கொள்க. மேற்கோள் மதிப்பெண் பொதுவாக மே மாத இறுதியில் வெளியிடப்படுகிறது. இசுகோபசு அடுத்த ஆண்டிற்கான திட்டமிடப்பட்ட மேற்கோள் மதிப்பெண்ணையும் வழங்குகிறது. இவை ஒவ்வொரு மாதமும் புதுப்பிக்கப்படுகிறது.  

## மேற்கோள் மதிப்பெண் & ஆய்விதழ் தாக்க காரணி
(ஏசிஎஸ், பச்சை) மற்றும் நேச்சர் குழு பத்திரிகைகள் (நீலம்), 2017 தரவுகளுக்கான ஆய்வு தாக்க காரணி மதிப்புகள் எதிர்பார்த்த ca. 1: 1 நேரியல் சார்பு, ஏனெனில் அந்த பத்திரிகைகளில் தலையங்கங்களின் குறிப்பிடத்தக்க பகுதியே உள்ளது.]]  
மேற்கோள் மதிப்பெண்ணை இரண்டு ஆண்டு ஆய்விதழ் தாக்கக் காரணியுடன் போட்டியிட வடிவமைக்கப்பட்டுள்ளது. இது தற்போது மிகவும் பரவலாகப் பயன்படுத்தப்படும் ஆய்விதழ் மதிப்பீடு ஆகும்.  

}}
# பத்தாங் பாடாங் மாவட்டம்



**பத்தாங் பாடாங்** என்பது மலேசியா, பேராக் மாநிலத்தில் உள்ள 12 மாவட்டங்களில் ஒரு மாவட்டம் ஆகும். தாப்பா மாவட்ட மன்றம் (*Tapah District Council*) எனும் நகராட்சி மன்றத்தினால் நிர்வாகம் செய்யப்படுகிறது. தாப்பாவில் தலைமையகத்தைக் கொண்டுள்ளது. பத்தாங் பாடாங் மாவட்டத்தில் உள்ள முக்கிய நகரங்கள் பீடோர்; தாப்பா; சுங்கை.  

2016 ஜனவரி 11-ஆம் தேதி, பத்தாங் பாடாங் மாவட்டத்தில் இருந்து முவாலிம் மாவட்டம் எனும் புதிய மாவட்டம் உருவாக்கப்பட்டது. அந்த வகையில் முன்பு இருந்த தஞ்சோங் மாலிம் துணை மாவட்டம்; புதிய முழு மாவட்டமாக மாற்றம் கண்டது.  

2007 ஆகஸ்ட் மாதம், பத்தாங் பாடாங் மாவட்டத்தில் பெரிய நீர்நிலைகள் கண்டுபிடிக்கப்பட்டதாக பேராக் மாநில அரசாங்கம் அறிவித்தது. அண்டை மாநிலமான சிலாங்கூர் மாநிலத்தின் நீர்ப் பற்றாக்குறை பிரச்சினைகளைத் தீர்க்க உதவும் வகையில் நீர் விற்பனைக்குத் திட்டம் வகுக்கப் பட்டது.  

## நிர்வாகப் பிரிவுகள்

பத்தாங் பாடாங் மாவட்டம் 4 துணை மாவட்டங்களாகப் பிரிக்கப்பட்டு உள்ளது.  

- பத்தாங் பாடாங் (தாப்பா)
- பீடோர்
- செண்டிரியாங்
- சுங்கை

## மலேசிய நாடாளுமன்றம்

மலேசிய நாடாளுமன்றத்தில் பத்தாங் பாடாங் மாவட்ட பிரதிநிதிகளின் பட்டியல் (டேவான் ராக்யாட்) (2021). மலேசிய நாடாளுமன்றத்தின் மக்களவையை டேவான் ராக்யாட் என்று அழைக்கின்றனர். மலேசியத் தலைநகரமான கோலாலம்பூரில் நாடாளுமன்ற மாளிகை உள்ளது. அங்குதான் நாடாளுமன்றக் கூட்டங்கள் நடைபெறுகின்றன.  

| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

## பேராக் மாநில சட்டமன்றம்

பேராக் மாநில சட்டமன்றத்தில் பத்தாங் பாடாங் மாவட்டப் பிரதிநிதிகள் (2021)  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |

## பொது போக்குவரத்து
### இரயில் சேவை
பத்தாங் பாடாங் மாவட்டத்தில் இரண்டு இரயில் நிலையங்கள் உள்ளன. அவை: தாப்பா தொடருந்து நிலையம் மற்றும் சுங்கை தொடருந்து நிலையம்.
# கங்கோலிகாட்


**கங்கோலிகாட்** (*Gangolihat*) என்பது இந்தியாவின் உத்தராகண்டம் மாநிலத்தின் பிதௌரகட் மாவட்டத்திலுள்ள ஒரு சிறிய [[இமயமலை மலை நகரமாகும். இது மாவட்டத்தின் வட்டமாகவும் ,துணைப் பிரதேச தலைமையகமாகவும் இருக்கிறது. இங்கு அமைந்துள்ள காளி தேவியின் கோயில் காளிகாவின் சக்தி பீடங்களுக்கு பெயர் பெற்றது. இங்கிருந்து 12 கி.மீ. தொலைவில் அமைந்துள்ள படால் புவனேசுவர் குகைகள் முக்கிய சுற்றுலா தலமாகும். 3 முதல் 4 கி.மீ அருகிலுள்ள தசைதால் என்ற இடத்தில் அமைந்துள்ள ஒரு சிறிய ஏரியும், சௌகோரி மற்றும் பெரிநாக் போன்ற இடங்களின் மலை வாழிடங்களான பஞ்சசூலி சிகரங்களும், நந்தா தேவி சிகரங்களும் இங்கிருந்து காணலாம்  

## நிலவியல்
கங்கோலிகாட் 29.48 ° வடக்கிலும் 80.05 ° கிழக்கிலும் அமைந்துள்ளது. இது சராசரியாக 1,760 மீட்டர் (5,773 அடி) உயரத்தில் உள்ளது. பிதௌரகட்டிலிருந்து 78 கி.மீ. தொலைவில் பிரதான நகரம் ஒரு மலையுச்சியில் உள்ளது. இப்பகுதி சரயு, இராம்கங்கா ஆகிய இரண்டு ஆறுகளால் சூழப்பட்டுள்ளது. இது பிராந்தியத்தின் அடிவாரத்தில் காட்டில் சந்திக்கிறது. இந்த இரண்டு நதிகளும் வலிமைமிக்க இமயமலையின் தோள்களில் ஒரு மாலையைப் போல ஆக்குகின்றன. இந்த இரண்டு ஆறுகளும் கங்கை (உள்ளூர் பேச்சுவழக்கில் நதி) + அவாலி (கார்லண்ட்) என்ற பகுதிக்கு கங்காவளியை உருவாக்குகின்றன. இது பின்னர் கங்கோலியாக மாறியது. இப்பகுதி கடந்த காலங்களில் உள்ளூர் மக்களுக்கான முக்கிய சந்தைகள் / சேகரிக்கும் இடமாக இருந்துள்ளது. இது கங்கோலிகாட்டின் பெயரை உருவாக்கியது.  

## ஆர்வமுள்ள இடங்கள்

கங்கோலிகாட் பல பழங்கால கோயில்கள் மற்றும் குகைகளின் தளமாகும், இதில் கிழக்கில் காளிகா, வடக்கே அம்பிகா தேவால், மேற்கில் சாமுண்டா கோயில், வைஷ்ணவி கோயில் ஆகிய கோயில்கள் இருக்கின்றன. வைணவி தேவி கோயிலிருந்து இமயமலையை தெளிவாகக் காண முடியும். இந்த கோயில் இந்து புனித புத்தகங்களில் எழுதப்பட்ட 'சைல பர்வதம்' என்று அழைக்கப்படும் ஒரு மலையில் அமைந்துள்ளது.
# மகா கணபதி மகாமாயா கோயில்

<mapframe latitude="14.0308863" longitude="74.5244578" zoom="12" />  
**மகா கணபதி மகாமாயா கோயில்** (*Maha Ganapathi Mahammaya Temple*) என்பது கர்நாடக மாநிலத்தின் வட கன்னட மாவட்டத்தில் சிராலியில் அமைந்துள்ளது. இது, கவுட சரஸ்வத் பிராமணச் சமூகத்தின் குலதேவதைக் கோயிலாகும். மேலும், காமத், பட், புராணிக், பிரபு, ஜோயிஷி, மல்லியாஸ், குட்வா மற்றும் நாயக் குடும்பங்களின் குலதேதைக் கோயிலாகவும் இருக்கிறது. இது, பத்கல் அல்லது முருதீசுவராவிலிருந்து ஐந்து நிமிட பயணத்தில் அமைந்துள்ளது. இந்த கோயில் சுமார் 400 ஆண்டுகளுக்கு முன்பு கட்டப்பட்டது. இது 1904 இல் புதுப்பிக்கப்பட்டது.  

இந்த குடும்பங்கள் கோயிலின் குலவர்கள் என்று குறிப்பிடப்படுகின்றன. சுமார் 400–500 ஆண்டுகளுக்கு முன்பு கோவாவிலிருந்து குடிபெயர்ந்த பக்தர்களால் இந்த கோயில் நிறுவப்பட்டது. பிள்ளையாரும், மகாமாயாவும் ( சாந்ததுர்கா ) இங்கு முக்கிய தெய்வங்களாக இருக்கின்றனர்.  

## பின்னணி

பொ.ச.1560இல் போர்த்துகீசிய ஆட்சியாளர்கள் பின்பற்றிய விரோத மதக் கொள்கைகளின் காரணமாக, பக்தர்கள் கோவாவை விட்டு வெளியேறினர். சிலைகளை அவர்களுடன் எடுத்துச் செல்ல முடியாததால், அவர்கள் தெய்வங்களின் உடற்பகுதியின் மாதிரியை மட்டும் தங்களுடன் எடுத்துக்கொண்டு பத்கலை அடைந்தனர். உடனடியாக ஒரு கோவிலைக் கட்ட முடியாமல் போனதால், இந்த இரண்டு சின்னங்களையும் ஒரு பக்தரின் கடையில் வைத்திருந்தார்கள். அங்கே தினமும் தெய்வங்களுக்கு பூசை முதலிய சடங்குகளை மேற்கொண்டு வந்தனர். பின்னர், சிராலியில் ஒரு கோயிலைக் கட்டி அதில் இத்தெய்வங்களை  
வைத்து வணங்க ஆரம்பித்தனர். இந்த கோவிலில் “மாலி” என்று அழைக்கப்படும் தனித்துவமான தரிசன சேவை உள்ளது.  

## அருகிலுள்ள ஆர்வமுள்ள இடங்கள்
இக் கோயிலின் அருகே சித்ராபூர் மடமும் முருதீசுவரா கோவிலும் அமைந்துள்ளது. மேலும், கடற்கரையும் உள்ளது.  

## புகைப்படங்கள்
# மகதியிலுள்ள கோயில்கள், கர்நாடகா



**இரங்கநாத சுவாமி மற்றும் சோமேசுவரர் கோயில்கள்** (Ranganatha Swamy and the Someshwara temples) என்பது இந்திய மாநிலமான கர்நாடகவின் தலைநகரான பெங்களூரிலிருந்து சுமார் 41 கி.மீ தொலைவிலுள்ள வரலாற்று நகரமான மகதியில் அமைந்துள்ளது. இந்த கோயில்கள் இந்திய தொல்பொருள் ஆய்வகத்தின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னங்களாக உள்ளது.  

## வரலாறு
பொ.ச. 1139இல் சோழர்களால் மகதி முதன்முதலில் நிறுவப்பட்டது. 16ஆம் நூற்றாண்டில் பெங்களூரை நிறுவிய விஜயநகரப் பேரரசின் நிலக்கிழாரான கெம்பெ கவுடா இங்கு பிறந்துள்ளார். கெம்பே கவுடாவும் அவரைப் பின்தொடர்ந்த தலைவர்களும் இங்கு பல கோயில்களைக் கட்டினர்.  

### இரங்கநாதர் கோயில்
கோயிலின் பிரதான தெய்வம் திருமால் நின்ற கோலத்தில், திருப்பதி வெங்கடாசலபதி கோயிலில் உள்ளதைப் போல அமைக்கப்பட்டுள்ளது. இந்த கோயிலின் பெயர் உண்மையில் பாசிமா வெங்கடச்சலபதி கோயில் என்பதாகும். இங்கு தெய்வம் மேற்கு நோக்கி உள்ளது. கோயில் அமைந்துள்ள பகுதி திருமலை என்றும் அழைக்கப்படுகிறது. இருப்பினும் இப்போதெல்லாம் இது இரங்கநாத சுவாமி கோயில் என மிகவும் பிரபலமாக உள்ளது. கோயில் சுவரில் இரங்கநாதரின் சிறிய உருவம் வடிவமைக்கப்பட்டுள்ளது. கோயிலின் பூசகரின் கூற்றுப்படி, 12 ஆம் நூற்றாண்டின் ஆரம்பத்தில் சோழ ஆட்சியாளரால் இக்கோயிலின் கருவறை புனிதப்படுத்தப்பட்டது. பின்னர் இந்த கோயில் புதுப்பித்தல் மற்றும் விரிவாக்கத்திற்கு உட்படுத்தப்பட்டது. கோயிலுக்கு முன்னால் உள்ள கருடத் தூனிலுள்ள கல்வெட்டின் அடிப்படையில், கி.பி 1524 இல் புகழ்பெற்ற விஜயநகர மன்னன் கிருஷ்ணதேவ ராயனால் உயரமான அலங்கார கோபுரங்கள் சேர்க்கப்பட்டதாக தெரிகிறது. மைசூரின் ஆட்சியாளர் திப்பு சுல்தானாலும், மைசூர் மகாராஜா ஜெயச்சாமராஜா உடையாராலும் கோயிலுக்கு பங்களிப்புகள் செய்யப்பட்டன. இரங்கநாத கோயில் வளாகத்தில் பல ஆலயங்களும் உள்ளன. இதில் இந்து தெய்வங்களான சிவன் இராமர், சீதை, அனுமன், இலட்சுமி, கிருட்டிணன் மற்றும் இரங்கநாதன் போன்ற தெய்வங்களின் சன்னதிகளும் உள்ளன. பிரதான தெய்வத்தை (இரங்கநாதர்) மாண்டவ்ய முனிவர் நிறுவியதன் மூலம் இந்த இடத்திற்கு "மாண்டவ்ய சேத்திரம்" என்ற பெயரும் உள்ளது. கோவிலில் உள்ள தூண்களில் கவரக்கூடிய வகையில் சிற்பங்கள் செதுக்கப்பட்டுள்ளன. கோவில் நுழைவாயிலின் இருபுறமும் யானைகளின் இரண்டு பெரிய வண்ணமயமான உருவங்கள் உள்ளன.  

### சோமேசுவரர் கோயில்
புகழ்பெற்ற கல்வியியலாளரும் வரலாற்றாசிரியருமான *பி. லூயிஸ் ரைஸ்* என்பவரின் கூற்றுப்படி, பொ.ச 1569இல் ஆட்சிக்கு வந்த இரண்டாம் கெம்பே கவுடா என்பவரால் சோமேசுவரர் கோயில் கட்டப்பட்டது எனத் தெரிகிறது. இருப்பினும், இந்த கோயில் உண்மையில் அவரது வம்சாவளியான மூன்றாவது கெம்பவீரா கவுடாவினால் பொ.ச. 1712இல் கட்டப்பட்டது என்ற மற்றொரு பார்வையும் உள்ளது. பெரிய கோயில் வளாகமான இதில் குறிப்பிடத்தக்க கட்டமைப்புகளாக ஒரு விசாலமான உட்பிரகாரம் (முற்றம்) உயரமான கோபுரங்கள், மண்டபங்கள் ஆகியவை தற்போது புறக்கணிக்கப்பட்ட நிலையில் உள்ளன. தூண்களிலுள்ள புடைப்புச் சிற்பங்களில் நடனமாடும் பெண்கள், வீரர்கள், பறவைகள் மற்றும் சிங்கங்கள் போன்ற சிற்பங்கள் உள்ளன. இந்த வளாகத்தில் பார்வதிக்கு ஒரு சிறிய சன்னதி உள்ளது. வளாகத்திலிருந்து சிறிது தொலைவில் சிவபெருமானின் வாகனமான நந்திக்கு ஒரு மண்டபம் உள்ளது.  

## புகைப்படங்கள்
# விஜயநாராயணர் கோயில், குண்டுலுபேட்டை


**விஜயநாராயண கோயில்** (*Vijayanarayana Temple*) என்பது இந்தியாவின் கர்நாடக மாநிலத்தின் சாமராசநகர் மாவட்டத்தின் குண்டுலுபேட்டை நகரில் அமைந்துள்ளது. இந்த கோயில் 10ஆம் நூற்றாண்டின் ஆட்சி செய்த மேலை கங்கர்களின் ஆட்சிக்கு முந்தையது. இருப்பினும் இது 15ஆம் நூற்றாண்டில் விஜயநகர காலம் வரை பிற்கால அரசுகளிடமிருந்தும் தொடர்ச்சியான ஆதரவைப் பெற்றுள்ளது. இந்துக் கடவுளான நாராயணனின் (அல்லது விஷ்ணு ) பதிப்பான விஜயநாராயணன் தெய்வத்தை இங்கு அமைப்பதற்கு போசள மன்னர் விட்டுணுவர்தனன் பொறுப்பேற்றார் எனத் தெரிகிறது.  

## கோயில் அமைப்பு
கோவிலிலுள்ள கர்ப்பக்கிருகம் அதன் எதிரே அமைந்துள்ள பக்தர்கள் வணங்குமிடத்துடனும், மண்டபத்துடனும் இணைக்கப்பட்டுள்ளது. கோயிலின் நுழைவாயிலில் யாளி தூண்கள் வரிசையாக உள்ளன. அவை வீரர்கள் சிங்கங்களின் மேல் சவாரி செய்வது போன்று வடிவமைக்கப்பட்டுள்ளது. இந்தக் கோவிலில் திருமால், கருடன், அனுமன் உள்ளிட்ட தெவங்களுக்கான ஏராளமான சிற்பங்களும் உள்ளன.  
தூண்]]
# இருவர் (தொடர்)



**இருவர்** (ஆங்கிலத் தலைப்பு: தி இன்செப்பரபல்ஸ்) என்பது 2016 ஆம் ஆண்டு ஒளிபரப்பான சிங்கப்பூர் நாட்டு தமிழ்மொழி நாடக மற்றும் மர்ம தொலைக்காட்சி தொடர் ஆகும். குமரன் சுந்தரம் இயக்கிய இத்தொடரை ராஜா தமிழ்மாறன் தயாரித்திருந்தார். இந்த தொடர் 11 திசம்பர் 2016 ஆம் ஆண்டு முதல் 29 மார்ச்சு 2017 ஆம் ஆண்டு வரை மீடியாக்கார்ப் வசந்தம் அலைவரிசையில் ஒளிபரப்பாகி, 63 அத்தியாயங்களுடன் நிறைவு பெற்றது.  

## கதை
பிரபலமான ஆங்கில எழுத்தாளர் **சகானா**, புதியதாக தனக்கு தோன்றும் தமிழ்க்கதை ஒன்றை எழுதத் தொடங்குகிறார். அந்தக் கதையில் நடப்பது எல்லாம், தன் வாழ்விலும் நடப்பதைக் கண்டு, கதைக்கும் தனக்குமான தொடர்பு வெறும் காகிதத்தோடு முடிவதில்லை என்பதை உணர்கிறார்.  

## நடிப்பு
### முக்கிய கதாப்பாத்திரங்கள்
- சகானாவாக இந்திரா சந்திரன்.
- பைரவியாக காயத்திரி சேகரன்
- நந்தாவாக விஷ்ணு ஆனந்த்
- அமரனாக வர்மன் சந்திரமோகன்
- அகிலனாக ஜபு டீன் ஃபாரூக்

### இதர கதாப்பாத்திரங்கள்
- நரேஷாக பாலகுமரன்
- நிவேதாவாக திவ்யா ரவீன்
- பிரதாப்பாக லிங்கம் முத்துசாமி
- பார்வதியாக ஜமுனா ராணி
- சோமுவாக குணசீலன்
- லக்ஷ்மியாக கலையரசி
- நிர்மலாவாக விமலா வேலு
- ராதாவாக விக்னேஸ்வரி சே
- மற்றும் பலர்

## ஒளிபரப்பு
11 திசம்பர் 2016 அன்று இத்தொடரின் முதற்பகுதி ஒரு மணிநேர சிறப்புப்பகுதியாக ஒளிபரப்பானது. மற்ற அனைத்து பகுதிகளும் தோராயமாக இருபது நிமிடங்கள் ஓடக்கூடியவை. மிகுந்த வரவேற்பை அடுத்து இத்தொடரின் இறுதிப்பகுதியும் 29 மார்ச்சு 2017 அன்று ஒரு மணிநேர சிறப்புப் பகுதியாக வெளியானது.  

## இசை
இத்தொடரின் பின்னணி இசை **விக்னேஷ் சரவணனனால்** அமைக்கப்பட்டது. இத்தொடரில் இரு பாடல்கள் இடம்பெற்றன. அவை ஒலித்தடப் பட்டியலாக கீழே வரிசைப் படுத்தப் பட்டுள்ளன.
# விகிதமுறுப்படுத்தல் (கணிதம்)

அடிப்படை இயற்கணிதத்தில், ஒரு பின்னத்தின் பகுதியிலுள்ள விகிதமுறா எண்ணை அதாவது பின்னப்படி மூலங்களை நீக்குதல் **விகிதமுறுப்படுத்தல்** (*root rationalisation*) ஆகும்.  

ஒரு பின்னத்தின் பகுதியில் படிமூலங்கொண்ட ஒரேயொரு உறுப்பு மட்டும் இருந்தால் எடுத்துக்காட்டாக பின்னத்தின் பகுதி:  
:<math>a{\sqrt[n]{x}}^k,</math>  
- எனில் அப்பின்னத்தின் தொகுதி மற்றும் பகுதியை <math>\sqrt[n]{x}^{n - k},</math> ஆல் பெருக்கி <math>{\sqrt[n]{x}}^n</math> = எனப் பதிலிட்டு விகிதமுறுப்படுத்தலாம்.

- எனில், யூக்ளிடிய வகுத்தலைப் பயன்படுத்தி ( என மாற்ற:
:<math>{\sqrt[n]{x}}^k = x^q\sqrt[n]x^r;</math>  
இதன் பின்னர் மேலே செய்ததுபோல தொகுதி மற்றும் பகுதியை <math>\sqrt[n]{x}^{n - r}</math> ஆல் பெருக்கி விகிர்ஹமுறுப்படுத்தலாம்.  

மாறாக பின்னத்தின் பகுதி <math>a+b\sqrt{x},</math> வடிவிலிருந்தால் தொகுதி மற்றும் பகுதியை <math>a-b\sqrt{x},</math> ஆல் பெருக்கி பகுதியிலுள்ள பெருக்கலை பங்கீட்டுப் பண்பின்படி விரித்துச் சுருக்கி விகிதமுறுப்படுத்தலாம்.  

## வர்க்கமூலம் மற்றும் முப்படிமூல ஒற்றையுறுப்புப் பகுதியுடைய பின்னங்கள்

எடுத்துக்காட்டு 1:  

: <math>\frac{10}{\sqrt{a}}</math>  
: <math>\frac{10}{\sqrt{a}} = \frac{10}{\sqrt{a}} \cdot \frac{\sqrt{a}}{\sqrt{a}} = \frac}{\(\sqrt{a}\)^2}</math>  
: <math>\frac}{\(\sqrt{a}\)^2} = \frac{10\sqrt{a}}{a},</math>  

எடுத்துக்காட்டு 2:  

: <math>\frac{10}{\sqrt[3]{b}}</math>  
: <math>\frac{10}{\sqrt[3]{b}} = \frac{10}{\sqrt[3]{b}} \cdot \frac{\sqrt[3]{b}^2}{\sqrt[3]{b}^2} = \frac{\sqrt[3]{b}^3}</math>  
: <math>\frac{\sqrt[3]{b}^3} = \frac{10\sqrt[3]{b}^2}{b},</math>  

## ஒன்றுக்கு மேற்பட்ட வர்க்கமூலப் பகுதியுள்ள பின்னங்கள்
ஒரு பின்னத்தின் பகுதியில் இரு வர்க்கமூல உறுப்புகள் இருந்தால் அப்பின்னத்தின் தொகுதி மற்றும் பகுதியை அப்பகுதியின் இணை எண்ணால் (<math>\sqrt{2}+\sqrt{3}\,</math> இன் இணையெண் <math>\sqrt{2}-\sqrt{3}\,</math>) பெருக்கி பின்னத்தை விகிதமுறுப்படுத்தலாம்.  

எடுத்துக்காட்டு:  

:<math>\frac{3}{\sqrt{3}+\sqrt{5}}</math>  
:<math>\frac{3}{\sqrt{3}+\sqrt{5}} \cdot \frac{\sqrt{3}-\sqrt{5}}{\sqrt{3}-\sqrt{5}} = \frac{3(\sqrt{3}-\sqrt{5})}{\sqrt{3}^2 - \sqrt{5}^2}</math>  
: <math>\frac{\sqrt{3}^2 - \sqrt{5}^2} = \frac{ 3 (\sqrt{3} - \sqrt{5} ) }{ 3 - 5 } = \frac{ 3( \sqrt{3}-\sqrt{5} ) }{-2}</math>  

எடுத்துக்காட்டு 2:  

:<math>\frac{7}{1+\sqrt{-5}}</math>  
:<math>\frac{7}{1+\sqrt{-5}} \cdot \frac{1-\sqrt{-5}}{1-\sqrt{-5}} = \frac{7(1-\sqrt{-5})}{1^2 - \sqrt{-5}^2} = \frac{ 7 (1 - \sqrt{-5} ) }{ 1 - (-5) } = \frac{ 7 -7\sqrt{5} i }{6}</math>
# முவாலிம் மாவட்டம்



**முவாலிம்** ; என்பது மலேசியா, பேராக் மாநிலத்தில் உள்ள பதினொன்றாவது மாவட்டம் ஆகும். இந்த மாவட்டம் சிலாங்கூர் மாநிலத்தின் எல்லையில் பேராக் மாநிலத்தின் தென்கிழக்கு முனையில் அமைந்து உள்ளது. முவாலிம் மாவட்டத்தில் உள்ள முக்கிய நகரங்கள் தஞ்சோங் மாலிம்; சிலிம் ரீவர்; புரோட்டோன் சிட்டி.  

பேராக் மாநிலத்தின் தற்போதைய சுல்தான் நஸ்ரின் முயிசுடீன் ஷா அவர்கள் (Sultan Nazrin Muizzuddin Shah) 2016 ஜனவரி 11-ஆம் தேதி, தஞ்சோங் மாலிம் மாவட்ட மன்றக் கட்டிடத்தில், முவாலிம் மாவட்டம் தோற்றுவிக்கப் படுவதாக அறிவித்தார். இந்த முவாலிம் மாவட்டம் முன்பு பத்தாங் பாடாங் மாவட்டத்தின் ஒரு பகுதியாக இருந்தது. இந்த மாவட்டம் 93,435 ஹெக்டர் நிலப்பரப்பை உள்ளடக்கியது.  

## பொது

முவாலிம் என்பது ஓர் அரபுச் சொல். "ஆசிரியர்" என்று பொருள். சுல்தான் இட்ரிஸ் கல்விப் பல்கலைக்கழகம் இங்கு இருப்பதால் முவாலிம் எனும் பெயர் வழங்கப்பட்டது. இந்தப் பல்கலைக்கழகம் பிரித்தானியக் காலனித்துவ காலத்தில் இருந்து பல்லாயிரம் ஆசிரியர்களை உருவாக்கி உள்ளது.  

## நிர்வாகப் பிரிவுகள்

முவாலிம் மாவட்டம் இரு துணை மாவட்டங்களாகப் பிரிக்கப்பட்டு உள்ளது, அவை:  

உலு பெர்ணம் (கிழக்கு மற்றும் மேற்கு)  
சிலிம் ரீவர்  

உலு பெர்ணம் துணை மாவட்டத்தின் கிழக்கு மேற்கு பகுதிகள் சிலாங்கூர் மாநிலத்தின் ஒரு பகுதியான உலு பெர்ணம் நகரத்தால் பிரிக்கப்பட்டு உள்ளன.  

## மலேசிய நாடாளுமன்றம்

முவாலிம் மாவட்டத்தில் ஒரே ஒரு நாடாளுமன்றத் தொகுதி. தஞ்சோங் மாலிம் நாடாளுமன்றத் தொகுதி. இந்தத் தொகுதி முவாலிம் மாவட்டத்தை முழுமையாக உள்ளடக்கியது. அதே வேளையில் பேராக் மாநில சட்டமன்றத்திற்கு இந்த மாவட்டம் இரண்டு மாநிலத் தொகுதிகளை வழங்குகிறது.  

| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

## பேராக் மாநிலச் சட்டமன்றம்
பேராக் மாநிலச் சட்டமன்றத்தில் முவாலிம் மாவட்டத்தின் பிரதிநிதிகள்  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# கிரியான் மாவட்டம்


**கிரியான்** ; என்பது மலேசியா, பேராக் மாநிலத்தில் ஒரு நிர்வாக மாவட்டம் ஆகும். பேராக் மாநிலத்தின் வடமேற்குப் பகுதியை உள்ளடக்கியது. இதன் வடக்கே பினாங்கு; கெடா மாநிலங்கள் உள்ளன. முக்கிய நகரம் பாரிட் புந்தார்.  

பினாங்கு மாநிலத்தின் தலைநகரான ஜார்ஜ் டவுன் நகருக்குத் தென்கிழக்கில் 37 கி.மீ (23 மைல்) தொலைவில் இந்த மாவட்டம் அமைந்து உள்ளது.  

கிரியான் மாவட்டம் பினாங்கு மாநிலத்திற்கு மிக அருகாமையில் இருக்கிறது. அதனால் மலேசியாவின் இரண்டாவது பெரிய நகரமான பினாங்கின் ஒரு பகுதியாகவே இந்த மாவட்டம் கருதப் படுகிறது. பேராக் மாநிலத்தில் மிகுதியாக நெல் பயிராகும் இடங்களில்களில் இந்த மாவட்டமும் ஒன்றாகும்.  

1850-ஆம் ஆண்டுகளில் இந்த மாவட்டத்தின் சுற்றுப் பகுதிகளில் காபி; கரும்பு தோட்டங்கள் திறக்கப் பட்டன. அந்தத் தோட்டங்களில் வேலை செய்வதற்கு தமிழ்நாட்டில் இருந்து ஆயிரக்கணக்கான தமிழர்கள் அழைத்து வரப்பட்டார்கள்.  
தீபகற்ப மலேசியாவில் அதிகமாகத் தமிழர்கள் வாழும் மாவட்டங்களில் கிரியான் மாவட்டமும் ஒன்றாகும். பாகன் செராய் நகரத்தில் இந்தியர்கள் கிராமம் (Kampung India) எனும் பெயரில் ஒரு கிராமமே உள்ளது.  

## நிர்வாகப் பிரிவுகள்

கிரியான் மாவட்டம் 8 துணை மாவட்டங்களாகப் பிரிக்கப்பட்டு உள்ளன. அவையாவன:  

- பாரிட் புந்தார்
- பாகன் தியாங்
- தஞ்சோங் பியாண்டாங்
- கோலா குராவ்
- பெரியா
- பாகன் செராய்
- குனோங் செமாங்கோல்
- செலின்சிங்

## மக்கள் தொகை புள்ளிவிவரங்கள்

பின்வரும் புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது. [1]  
| கிரியான் மாவட்டத்தில் உள்ள இனக்குழுக்கள்: 2010-ஆம் ஆண்டு கணக்கெடுப்பு |  |  |
| --- | --- | --- |
| மலாய்க்காரர்கள் | 130,903 | 74.8% |
| சீனர்கள் | 30,517 | 17.3% |
| இந்தியர்கள் | 13,893 | 8.1% |
| மற்றவர்கள் | 1,395 | 0.2% |

## மலேசிய நாடாளுமன்றம்
மலேசிய நாடாளுமன்றத்தின் மக்களவையில் (டேவான் ராக்யாட்) கிரியான் தொகுதிகளின் பட்டியல். நாடாளுமன்றத்தின் மக்களவை, டேவான் ராக்யாட் என்று அழைக்கப் படுகிறது. கோலாலம்பூரில் நாடாளுமன்ற மாளிகை உள்ளது. நாடாளுமன்றக் கூட்டங்கள் அங்கு நடைபெறுகின்றன.  

| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

## பேராக் மாநிலச் சட்டமன்றம்
பேராக் மாநிலச் சட்டமன்றத்தில் கிரியான் மாவட்டப் பிரதிநிதிகள்:  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# கௌரீசுவரர் கோயில் , ஏலாந்தூர்


**கௌரீசுவரர் கோயில்** (*Gaurishvara Temple*) என்பது இந்திய மாநிலமான கர்நாடகாவின் சாமராசநகர் மாவட்டத்திலுள்ள ஏலாந்தூர் நகரத்தில் அமைந்துள்ள ஒரு இந்துக் கோவிலாகும். 16 ஆம் நூற்றாண்டின் விஜயநகர இராச்சியத்தின் நிலப்பிரபுத்துவமான ஹடிநாடு தலைமையின் உள்ளூர் தலைவர் சிங்கதெப்ப தேவபூபாலன் என்பவரால் இந்த கோயில் கட்டப்பட்டது.  

## கட்டடக்கலை அம்சங்கள்
கோவில் திட்டம் மிக எளிது. இது ஒரு கர்ப்பக்கிருகம், ஒரு மண்டபம், கிரானைட் தூண்களால் தாங்கி நிற்கும் ஒரு திறந்த மண்டபம் மற்றும் ஒரு பெரிய நுழைவாயில் ஆகியவற்றைக் கொண்டுள்ளது. இதில் வழக்கமான கோபுரம் என்பது இல்லை. இந்த வகை நுழைவாயில் சமகால பாணியில் சங்கிலி மண்டபம் என்று அழைக்கப்படுகிறது. இந்துக் கடவுளான சிவனின் உலகளாவிய அடையாளமான இலிங்கத்தை இதன் கருவறை கொண்டுள்ளது. மண்டபத்தில் விஷ்ணு, முருகன், பார்வதி, துர்க்கை, பைரவர், வீரபத்திரர், பிள்ளையார் போன்ற தெய்வங்களின் சன்னதிகளும் உள்ளன. நுழைவாயிலின் சுவர்கள் புராணக் கதைகளையும், காவியங்களின் காட்சிகளையும் சித்தரிக்கும் புடைப்புச் சிற்பங்களால் பெரிதும் அலங்கரிக்கப்பட்டுள்ளன. நுழைவாயிலுக்கு வழங்கப்பட்ட ஒரு அசாதாரண அலங்காரம் கல்லாலான சங்கிலிகளின் தொகுப்புகளாகும்.  

## புகைப்படங்கள்
# கவி கங்காதரேசுவரர் கோயில்



**கவி கங்காதரேசுவரர் கோயில்** (Gavi Gangadhareshwara Temple) மேலும் கவிபுரம் குகைக் கோயில் எனவும் அறியப்படும் இது இந்தியாவின் இந்தியக் குகைவரைக் கோயில் கட்டிடக்கலைக்கு எடுத்துக்காட்டாகும். இது இந்தியாவின் கர்நாடக மாநிலத்தில் பெங்களூரில் அமைந்துள்ளது. இந்த கோயிலின் முன்புறத்தில் உள்ள மர்மமான வட்டக் கல்களுக்கும், ஒவ்வொரு ஆண்டும் குறிப்பிட்ட நேரத்தில் சூரியனின் கதிர்கள் சன்னதியில் ஒளிவீசுவதற்கும் பிரபலமானது. இது 16ஆம் நூற்றாண்டில் நகரத்தின் நிறுவனராக இருந்த கெம்பெ கவுடா என்பவரால் கட்டப்பட்டது.  

## கோயில்
பெங்களூர் நகரத்தில் சிவனுக்காக அர்ப்பணிக்கப்பட்ட இந்த குகைக் கோயில் அதிகளவில் பார்வையிடப்பட்ட கோயிலாகும். கௌதம முனிவராலும், பாரத்துவாசர் முனிவராலும் வேத காலத்தில் கட்டப்பட்டது என நம்பப்படுகிறது. கி.பி 16 ஆம் நூற்றாண்டில் பெங்களூருவின் நிறுவனர் கெம்பே கவுடா அவர்களால் புதுப்பிக்கப்பட்டது. கோயில் கவி கங்காதரேசுவரர் என்பது ஒரு கட்டடக்கலையின் அற்புதமாகும். பெங்களூரில் உள்ள மிகப் பழமையான கோயில்களில் ஒன்றான இக்கோயிலிலுள்ள, அக்னிமூர்த்தி சிலைக்கு இரண்டு தலைகளும், ஏழு கைகளும் மூன்று கால்களும் உள்ளன. இந்த தெய்வத்தை வணங்குபவர்கள் கண் குறைபாடு நீங்கும் என நம்புகிறார்கள். இந்த கோயில் நான்கு ஒற்றைத் தூண்களுக்காகவும் அறியப்படுகிறது. இது சிவனின் ஆயுதங்களான தமாரம் (உடுக்கை), திரிசூலம் ஆகியவற்றையும் கொண்டுள்ளது.  

கவிபுரத்தில் இயற்கையான குகையில் கட்டப்பட்ட இந்த கோயில் சிவபெருமானுக்கு அர்ப்பணிக்கப்பட்டு ஒரு ஒற்றைக் கல்லில் வெட்டப்பட்டுள்ளது. இங்குள்ள கோயிலின் முற்றத்தில் பல ஒற்றைக் சிற்பங்கள் உள்ளன. கோயிலின் முக்கிய இடங்கள் சூரியன் மற்றும் சந்திரனின் மாபெரும் வட்டுக்கு துணைபுரியும் இரண்டு கிரானைட் தூண்கள் ஆகும். மேற்புறத்தில் ஏராளமான நந்தி சிலைகளும் உள்ளன.  

மகர சங்கராந்தியின் போது, மாலை நேர சூரிய ஒளி நந்தியின் கொம்புகளுக்கு இடையில் ஒரு வளைவு வழியாக சென்று குகைக்குள் இருக்கும் இலிங்கத்தின் மீது நேரடியாக விழுந்து உட்புற சிலையை ஒளிரச் செய்யும் ஒரு தனித்துவமான நிகழ்வை கோயில் கொண்டுள்ளது.  

## சூரிய ஒளியால் சன்னதி வெளிச்சம் பெறுதல்
இந்த குகைக் கோயிலுக்கு ஒவ்வொரு ஆண்டும் சனவரி நடுப்பகுதியில் மகர சங்கராந்தி நாளில் லட்சக்கணக்கான பக்தர்கள் வருகிறார்கள். நந்தியின் கொம்புகளுக்கு இடையில் சிவலிங்கத்தின் மீது சூரிய ஒளி படும் சிறப்பு நாள் இது. சமகால கட்டமைப்புகள் மற்றும் *தாமஸ் டேனியல்* மற்றும் *வில்லியம்* டேனியல் ஆகியோரின் முந்தைய வரைபடங்களின் ஒப்பீடு முந்தைய கோவிலில் குறைவான கட்டமைப்புகளைக் கொண்டிருந்தது என்பதையும், கோடை மற்றும் குளிர்கால சங்கிராந்திகளில் சூரியன் சன்னதியை ஒளிரச் செய்ததையும் காட்டுகிறது. இன்று சூரியன் ஆண்டுக்கு இரண்டு முறை சிவலிங்கத்தை ஒளிரச் செய்கிறது - சனவரி 13 முதல் 16 வரை பிற்பகலிலும், நவம்பர் 26 முதல் டிசம்பர் 2 வரை இது நிகழகிறது.  

## பாதுகாக்கப்பட்டக் கோயில்
கோவில் கர்நாடக பண்டைய மற்றும் வரலாற்று நினைவுச்சின்னங்கள் மற்றும் தொல்பொருள் தளங்கள் சட்டம் 1961 இன் கீழ் பாதுகாக்கப்பட்ட நினைவுச்சின்னமாகும். மேலும்,இந்திய கலாச்சாரத்திற்கு அதிக முக்கியத்துவம் வாய்ந்த பல கோயிலாகுவும் திகழ்கிறது.  

## சிறப்பு
காசிக்குச் செல்லும் ஒரு சுரங்கப்பாதை இருப்பதாக மக்கள் நம்புகிறார்கள். இருப்பினும் இதற்கான எந்த ஆதாரங்களும் இல்லை.  

## அருகிலுள்ள புனித இடங்கள்

- கோசாயி மடம்
- கவி கங்காதரேசுவரர் கோயிலுக்குப் பின்னால், பெட் நாராயண் மகராஜ் என்ற பெரிய யோகியின் சமாதி உள்ளது.
- சிறீ பந்தே மகாகாளி கோயில்

## புகைப்படங்கள்

## பழங்கால ஓவியங்கள்
# நர்க்கொண்டம் மூஞ்சூறு


**நர்க்கொண்டம் மூஞ்சூறு** *(Narcondam Shrew)(குரோசிடுரா நர்க்கொண்டமிகா)* என்பது வெள்ளை பற்களுடைய மூஞ்சூறு ஆகும். இது சோரிசிடே குடும்பத்தினைச் சார்ந்த பாலூட்டிச் சிற்றினம்.  

## விளக்கம்
நர்க்கொண்டம் மூஞ்சுறு இந்தியாவின் அந்தமான் நிகோபார் தீவு கூட்டத்தினைச் சார்ந்த நர்க்கொண்டம் தீவுகளில் மட்டுமே வாழக்கூடிய அகணிய உயிரியாகும். இந்த சிறிய சுண்டெலி போன்ற மூஞ்சூறு அண்மையில் கண்டறியப்பட்டது. இதன் மூலம் இந்தியாவில் காணப்படும் மூஞ்சூறு சிற்றினங்களின் எண்ணிக்கை 11லிருந்து 12 ஆக அதிகரித்துள்ளது. இவை காட்டில் இலை அடுக்குகளில் கீழ் வாழ்கின்றன. இவற்றின் முதன்மை உணவு பூச்சிகள் ஆகும். இருசொற்பெயரிடலில் சிற்றினப்பெயரானது இந்த இனம் சேகரிக்கப்பட்ட நர்க்கொண்டம் தீவு என்பதை நினைவு படுத்தும் விதமாக வைக்கப்பட்டது.